شه‌فه‌ق نيوز/ وه‌زاره‌ت پلاندانان عراقى، ئه‌و راسيه‌يل ناكووكيه‌ ده‌رخست ك له‌باره‌ى داناين خانه‌ى "نه‌ته‌وه"‌ له‌ فايل ئامار سه‌رشمارى ئاينده‌ى 2020 بويه.
له‌ى باوه‌ته‌و، ئه‌لعه‌ره‌بى ئه‌لجديد له‌ زووان عه‌بدولزه‌هره‌ هنداوى قسه‌كه‌ر وه‌ناو وه‌زاره‌ته‌گه‌، وت: ئامار گشتى 2020، پرسيار له‌باره‌ى مه‌زه‌و يا تايفه‌ ناگرێده‌ خوه‌ى، ك يه‌يش داواكارييگ بويه‌ له‌رێ حزبه‌يل ئايينييه‌و چه‌ن جاريگ دوباره‌وه‌ بويه‌, باس له‌وه‌يش كرد وه‌زاره‌ته‌گه‌ى له‌رێ هه‌وڵه‌يلێ تويه‌نستگه‌ ئى مه‌سه‌له‌ له‌ ئامار نارێده‌ كار.
جى باسه‌، هنداوى يه‌يش ده‌رخست ك وجوود خانه‌ى نه‌ته‌وه‌ له‌ ئامار سه‌رشمارى جى قه‌بولكردن بڕيگ و ناڕه‌زايه‌تى بڕيگ تر بويه‌و مه‌ردمانيگيش وه‌پيان خاستره‌ ئو پرسياره‌ ئالشت بكريه‌ێدو وه‌زاره‌ته‌گه‌ وه‌رده‌وامه‌ له‌ چاره‌سه‌ركردن ئى خانه‌.
